# *Výbor*

*Národnej rady Slovenskej republiky*

*pre hospodárske záležitosti*

69. schôdza výboru

Číslo: CRD - 2000/2014 - VHZ

**375**

## U z n e s e n i e

**Výboru Národnej rady Slovenskej republiky**

**pre hospodárske záležitosti**

z 20. novembra 2014

Výbor Národnej rady Slovenskej republiky pre hospodárske záležitosti prerokoval vládny návrh zákona o štátnom rozpočte na rok 2015 a návrh rozpočtu verejnej správy na roky 2015 až 2017 (tlač 1170) a

1. **s ú h l a s í**

s vládnym návrhom zákona o štátnom rozpočte na rok 2015 (tlač 1170);

1. **b e r i e n a  v e d o m i e**

návrh rozpočtu verejnej správy na roky 2015 až 2017;

1. **o d p o r ú č a**

**Národnej rade Slovenskej republiky**

1. vládny návrh zákona o štátnom rozpočte na rok 2015 (tlač 1170) **schváliť** s pozmeňujúcimi a doplňujúcimi návrhmi uvedenými v prílohe**,**
2. návrh rozpočtu verejnej správy na roky 2015 až 2017 **vziať na vedomie,**
3. **požiadať vládu SR**, abydôsledne zabezpečovala úlohy vyplývajúce zo schváleného štátneho rozpočtu na rok 2015;

##### p o v e r u j e

**predsedu výboru**

predložiť stanovisko výboru k uvedenému vládnemu návrhu zákona predsedovi gestorského Výboru Národnej rady Slovenskej republiky pre financie a rozpočet.

Ján **H u d a c k ý v.r.**

predseda výboru

overovateľ výboru

Alojz **P ř i d a l**

Michal **B a g a č k a**

# *Výbor*

*Národnej rady Slovenskej republiky*

*pre hospodárske záležitosti*

69. schôdza výboru

Príloha k uzneseniu č. 375

##### Z m e n y a  d o p l n k y

k vládnemu návrhu zákona o štátnom rozpočte na rok 2015 a návrh rozpočtu verejnej správy na roky 2015 až 2017 (tlač 1170)

1. V prílohe č. 3 v kapitole Ministerstvo dopravy, výstavby a regionálneho rozvoja SR sa suma výdavkov celkom „2 071 143 891“ nahrádza sumou „2 091 143 891“, suma výdavkov spolu bez prostriedkov EÚ „1 288 396 014“ sa nahrádza sumou „1 308 396 014“, suma kapitálových výdavkov (bez prostriedkov na spolufinancovanie) „273 200 238“ sa nahrádza sumou „293 200 238“.

Zmeny výdavkov v kapitole sa premietnu aj v riadku „Spolu“. Zároveň sa zmeny vykonané v prílohe č. 3 premietajú aj v prílohe č. 1 a v paragrafovom znení zákona o štátnom rozpočte na rok 2015.

Výdavky kapitoly Ministerstva dopravy, výstavby a regionálneho rozvoja SR sa zvyšujú o sumu 20 000 000 eur a budú použité na obstaranie nájomných bytov, na obstaranie technickej vybavenosti a na odstránenie systémových porúch bytových domov.

2. V prílohe č. 4 v časti 29 - Ministerstvo dopravy, výstavby a regionálneho rozvoja SR sa suma výdavkov spolu za kapitolu „2 071 143 891“ nahrádza sumou „2 091 143 891“ a suma výdavkov na program 017 Podpora rozvoja bývania „154 404 000“ sa nahrádza sumou „174 404 000“.

Zmeny v  kapitole Ministerstva dopravy, výstavby a regionálneho rozvoja SR sa premietajú aj do prílohy č. 4 k návrhu zákona o štátnom rozpočte na rok 2015 „Výdavky štátneho rozpočtu na realizáciu programov vlády SR a častí programov vlády SR na rok 2015“.